Rouge (album Yuna)

Rouge (Melayu: Merah) ialah album studio antarabangsa keempat oleh penyanyi Yuna, yang dikeluarkan pada 12 Julai 2019 oleh Verve Forecast Records dan Universal Music Group. Lima lagu dalam album ini telah dikeluarkan sebagai single. Rouge ialah album studio ketujuh Yuna, dirakamkan antara 2017 dan 2019.

Latar belakang
Album ini mengambil masa dua tahun untuk disiapkan. Menurut Yuna dalam temu ramah eksklusif bersama, Kosmo!: 

Pada 17 Mei 2019, Yuna mengumumkan keluaran rasmi album Rouge di akaun Instagram peribadinya, dan kulit hadapan album ini di mana beliau memakai gaun merah dan mengenakan sanggul lintang pada kepalanya, sekali gus menyerlahkan busana yang sememangya sudah sedia anggun. Dalam satu temuramah, Yuna berkata tajuk album ini berasal dari perkataan bahasa Perancis yang bermaksud "merah" yang melambangkan cinta, semangat dan kekuatan. Yuna memilih tajuk album tersebut bagi mencerminkan ketebalan beliau. Di dalam temuramah bersama Billboard, beliau berkata: "Saya merasakan warna merah ialah warna tebal dan saya rasa, 'Oh, mungkin ia bukan untuk saya. Bahkan warnanya, warna gincunnya mungkin bukan untuk saya. Itu yang selalu menjadi orang seperti saya". Fotografi kulit album ini dirakamkan oleh Steven Taylor.Yuna Rouge album artwork Dayreps. Retrieved on July 24, 2019.

Konsert jelajah
Bagi mempromosikan Rouge, Yuna mengadakan jelajah Amerika Syarikat, yang diadakan di Chicago pada 14 Julai dan seterusnya di Washington, New York City, Boston dan Los Angeles dan yang terakhir di Oakland pada 2 Ogos.

Single
Single pertama yang dikeluarkan dari album ini ialah "Forevermore" pada 5 April 2019. Muzik videonya diarahkan oleh suami Yuna, Adam Sinclair, yang berkisarkan tentang kerinduannya terhadap Malaysia, di mana beliau lahir dan membesar dan mempamerkan keindahan Malaysia. Pada 16 Mei, "Blank Marquee" dikeluarkan sebagai single kedua, dengan muzik videonya difilemkan di Kuala Lumpur, menampilkan Amerul Affendi dan supermodel Malaysia yang berpangkalan di AS, Atikah Karim dan juga arahan Sinclair. Single ketiga, "Pink Youth" menampilkan penyanyi rap Inggeris Little Simz dikeluarkan pada 30 Jun, dengan muzik video bertemakan futuristik arahan Esteban Valdez (yang juga menulis dan menyunting muzik video ini). "(Not) The Love of My Life", single keempat album Rouge, dikeluarkan pada 22 Ogos dengan muzik videonya yang bertemakan Bollywood diarahkan oleh Yuna sendiri.Shaad D’Souza (August 22, 2019). Watch Yuna's gorgeous, self-directed video for "(Not) The Love of My Life" The Fader. Retrieved on August 23, 2019. Single kelima album ini, "Castaway" dikeluarkan pada 16 Oktober.Feleg Tesema (15 Oktober 2019). Yuna & Tyler, the Creator release melancholic visuals for "Castaway" video Highs Nobiety. Dicapai pada 18 Oktober 2019.

Ulasan kritis
Sewaktu keluarannya, Rouge menerima ulasan positif dari pengkritik. Chris Malone dari Forbes menyifatkan "Rouge sebagai album Yuna yang paling dinamik sehingga kini, dan harus merangsang peminat yang baru dan lama tentang apa yang diharapkan dari masa depannya" dan merasakan bahawa kebanyakan senarai runut album "dipenuhi dengan R&B selepas waktu yang telah diketahui oleh projek terdahulu beliau". Adriane Pontecorvo dari PopMatters berkata: "Rouge dalam beberapa cara, pembentukan semula apa yang dimaksudkan sebagai bintang di seluruh dunia. Faktor yang sama menjadikannya unik, juga menjadikannya lambang muzik pop yang berjaya; mudah untuk mendengar dan sengaja menarik penonton di mana-mana sahaja." Kayleigh O'Malley dari Eleven PDX menggelar album ini sebagai "sebuah album musim panas untuk yang patah hati". Skylar de Paul dari The Daily Californian menerangkan album sebagai "tidak mengejutkan, ia penuh tenaga, perang, kekuatan, penentuan, semangat, dan pada dasarnya setiap ciri lain yang terikat pada konotasi,". Symphreona Clark dari YR menyifatkan album ini "menggabungkan pop dengan mengambil zaman moden di disko, mewujudkan sekeping pendarkilau yang sama-sama koheren dan menyeronokkan".

Senarai runut

Tenaga kerja
Kredit diperoleh daripada catatan media album (diterjemahkan dari bahasa Inggeris).

Pemuzik
 Yuna - vokal
 Tyler, the Creator - vokal
 G-Eazy - vokal
 Little Simz - vokal
 Kyle - vokal
 Jay Park - vokal
 Miyavi - gitar
 Masego - vokal latar, saksofon
 Robin Hannibal - vokal latar, keyboard, organ, pensintesis, bes, gitar, kalimba, dram, perkusi
 Brooke de la Rosa - vokal latar
 Cardiak - piano, dram
 August Rosenbaum - piano
 Julian-Quan Viet Le - keyboard
 Joel van Dijk - gitar
 Danny McKinnon - gitar
 Thomas Drayton - bes
 Todd Simon - trumpet
 Ibrahim Maalouf - trumpet
 Simon Huber - cello
 Ginny Luke - violin

Teknikal
 Gubahan oleh Robin Hannibal
 Gubahan tambahan oleh August Rosenbaum (trek 11)
 Vokal dirakamkan oleh Davey Donaldson di Independently Popular dan Robin Hannibal di Hannibal’s House
 Rakaman tambahan oleh Joshua Sellers, Josh Flores dan Thomas Cullison di Chalice Studios (trek 10)
 Rakaman tambahan oleh Fisticuffs dan Christian Plata (trek 8)
 Instrumen dirakamkan di Hannibal's Room
 Instrumen tambahan dirakamkan oleh J.LBS di 10603 Studios (trek 4)
 Piano tambahan dirakamkan oleh Chris Tabron di Red Bull Studios (trek 11)
 Penerbitan vokal oleh Robin Hannibal
 Penerbitan vokal tambahan oleh Rex Rideout (trek 1, 3 & 4-8)
 Penerbitan vokal tambahan oleh Robert Castillo (trek 2 & 3)
 Diadun oleh Stan Greene di Arketek Studios (trek 1, 3-8 & 11) dan Eric Madrid di Sonic Element Studios (trek 2, 9 & 10)
 Pembantu pengadun oleh William Binderup
 Mastering oleh Chris Gehringer di Sterling Sound, New York
 Semua trek diterbitkan oleh Robin Hannibal kecuali "Likes" diterbitkan bersama oleh Cardiak, "Teenage Heartbreak" diterbitkan oleh J.LBS dan "Amy" oleh Fisticuffs.
 Robbin Hannibal & Benjamin Willis - penerbit eksekutif
 Indie-Pop - pengurusan
 Dahlia Ambach-Chaplin & Benjamin Willis - A&R
 Natalie Weber - pengurus A&R 
 Melody Ewing & Femi Onafowokan - pentadbiran A&R 
 Adam Lekach - pemasaran
 Tom Arndt - penerbitan
 Julie Johantgen - penyelaras keluaran
 Yunalis Zara'ai & KyleDidThis - pengarah kreatif
 Steven Taylor - fotografi
 Jacob Lerman - reka bentuk

Carta
 Carta (2019) Kedudukantertinggi

Sejarah keluaran
NegaraTarikh keluaranFormatLabelSeluruh dunia12 Julai 2019CD, LP, Muat turun digitalVerve Forecast, UMG

Catatan penjelasan

Rujukan

Pautan luar
 Laman web rasmi 

Kategori:Album Yuna
Kategori:Album Malaysia tahun 2019
Kategori:Album 2019